En stor vækst i antallet af brevstemmer hjælper de tidlige opgørelser over stemmeprocenten godt på vej.

Der er stadig rig mulighed for at stemme inden valgstederne lukker klokken 20.00, men allerede nu har rigtig mange nordjyder benyttet sig af deres demokratiske ret og afleveret en stemmeseddel på deres valgsted. Opgørelser over stemmeprocenter, som fem af de 11 nordjyske kommuner har gjort tilgængelige på deres hjemmesider, viser endda, at væsentligt flere nordjyder har været i stemmeboksen på nuværende tidspunkt, end hvad tilfældet var for fire år siden. I Frederikshavn Kommune var stemmeprocenten klokken 14.00 for på 37,96 procent. På samme tidspunkt for fire år siden var den på 31,3. En god del af forklaringen på denne stigning kan findes i antallet af brevstemmer, der er vokset i alle de nordjyske kommuner - med Brønderslev Kommune som eneste undtagelse. På Læsø har 54,14 procent af de stemmeberettigede allerede afgivet deres stemme tirsdag eftermiddag. Her er tilsvarende tal for valget i 2017 desværre ikke tilgængelige til sammenligning. Valgforsker forudser fald i stemmeprocent Der er stadig masser af tid til at afgive sin stemme og selvom de første opgørelser altså peger på, at mange - og flere end normalt - vil bruge deres ret til at stemme, forudser valgforsker Ulkrik Kjær, der er professer for Statskundskab på SDU, et mindre fald i stemmeprocenten som følge af corona-situationen. Det siger han til TV 2. - Men jeg er ikke sikker på, at der vil ske et dramatisk fald i valgdeltagelsen, siger han til TV 2. - Vi ved godt, at valget foregår i ro og orden. Det er ikke ligefrem et sted, hvor de valgforordnede får et knus, siger Ulrik Kjær.